«El Plenu del Conceyu de Xixón aprueba la viniente declaración institucional, pola mor de la muerte dOrlando Zapata, tres 85 díes de fuelga de fame. La noticia de la muerte del presu de concencia Orlando Zapata causó una gran consternación ente les fuerces polítiques y na sociedá asturiana y xixonesa, que caltien fuertes vinculaciones col pueblu cubanu. La Corporación xixonesa quier amosar, de primeres, la so más fonda condolencia a la familia y amigos dOrlando Zapata y manifiesta la so fonda esmolición pola situación de los presos de concencia en Cuba, que la so llibertá pide. Coles mesmes, conderga les llimitaciones a les llibertaes polítiques y la falta de protección de los derechos humanos nesi país, y sofita cuantes xestiones se faigan a favor de los presos de concencia en Cuba. El Plenu del Conceyu de Xixón repitel so compromisu col pueblu cubanu, cola defensa de los derechos humanos y cola democracia».